ট্যানারির একজন কর্মচারী মোহাম্মদ আলম জানান, তিনি পাঁচ বছর ধরে হাজারিবাগে কাজ করছেন এবং ইতিমধ্যেই তিনি চর্মরোগ ও শ্বাস কষ্টে ভুগছেন৷ তিনি জানান, তাঁর বেতনও কম৷ এছাড়া চিকিত্‍সার জন্য বাড়তি কোনো টাকাও দেয় না প্রতিষ্ঠান৷ এভাবে আরো বহু ট্যানারি শ্রমিক জটিল রোগে আক্রান্ত৷ তাঁদের বেতন মাসে ৫ থেকে ১০ হাজার টাকা৷ তাঁরা জানেন, ট্যানারিতে ব্যবহৃত ক্রোমিয়াম তাঁদের ক্ষতি করছে৷ কিন্তু আর কোনো কাজ না থাকায় তাঁরা বাধ্য হয়েই এখানে আছেন৷